open-index/open-wikipedia-markdown huggingface dataset:
Alantos gimnazija

**Molėtų rajono Alantos gimnazija** – dieninė, savarankiško mokymosi bendrojo lavinimo mokykla Molėtų rajone, Alantoje, A. Kraujelio g. 3, vykdanti pradinio, pagrindinio, vidurinio ir papildomo ugdymo programas. Įstaigos kodas 191227973.

## Istorija

1781 m. pirmą kartą rašytiniuose šaltiniuose paminėta Alantos mokykla. Joje mokėsi keturi mokiniai. 1853 m. įsteigta Ovantos parapinė mokykla. 1905 m. veikė daraktorinė mokykla. Daraktoriai: J. Korsakas, Jankauskas. 1906 m. įsteigta valstybinė mokykla. Vedėjas – A. Kliučinskas. 1918 m. pradėjo veikti Alantos pradžios mokykla. Vedėjai: J. Puodžius, S. Slapšys, M. Šeduikis. 1944 m. mokykla tapo Alantos progimnazija. Direktoriai: V. Karvelis, P. Meškuotis, K. Skyrelis, H. Eigelis, R. Lamauskas. 1950 m. pavadinta Alantos vidurine mokykla.

## Direktoriai

*Nuo 1950 m. H. Martinėnas, M. Šeduikis,  P. Lysas,   N. Kryžanauskas,  A. Leonovas,  V. Jakučionis,  H. Danišauskas;
* 2002–2025 m. Dalia Skebienė;
* Nuo 2025 m. Daiva Kildišienė.

## Žymūs mokytojai

*Henrikas Danišauskas, mokytojas metodininkas
*Valdas Kazlas, koncertmeisteris, kazlų Rūdos politikas

## Žymūs mokiniai
* Pranas Jankauskas, pulkininkas, pedagogas
* Antanas Kairys, zootechnikas, Radviliškio rajono politikas
* Nina Puteikienė, žurnalistė, Klaipėdos politikė
* Vytautas Skripka, poetas
* Vytas Jonas Šapola, ekonomistas, Ukmergės rajono politikas
* Petras Tarasenka, archeologas, muziejininkas
* Saulius Žvironas, tarptautinės kategorijos rankinio teisėjas

## Nuorodos
* Mokyklos svetainė
Antanas Jaroševičius

**Antanas Jaroševičius** (slapyvardžiai *A. Rūta*, *A. Garbstas*, 1870 m. liepos 22 d. Skrebotiškis, Panevėžio apskr. – 1956 m. birželio 17 d. Karklynė, Molėtų raj.) – Lietuvos dailininkas, kultūros ir visuomenės veikėjas, pedagogas.

## Biografija
1899 m. baigė A. Štiglico techninio piešinio mokyklą Sankt Peterburge. Sankt Peterburgo teatruose dirbo dailininku dekoratoriumi. 1900–1921 m. mokytojavo Orlove (Viatkos gubernija, Kazanės sritis). 1901 m. dalyvavo tarptautinėje parodoje Paryžiuje, kur jo sukurti baldai įvertinti didžiuoju sidabro medaliu. Tai pirmasis lietuvis su taikomosios dailės darbais pasirodęs Vakarų Europoje ir ten susilaukęs gero įvertinimo.

1901–1920 m. gyvendamas Rusijoje dalyvavo pirmosiose lietuvių dailės parodose, rašė straipsnius lietuvių laikraščiams „Varpas“, „Lietuvos ūkininkas“. Platino lietuvišką spaudą, skleidė tautines idėjas. 1904–1911 m. labai kruopščiai piešė lietuviškus kryžius. 1910 m. IV lietuvių dailės parodoje Vilniuje Tyrosios dailės skyriuje eksponavo 30 kryžių piešinių iš Kauno „rėdybos“. Tuos pačius kryžius ir du kryžių projektus rodė Rygoje. Ten pat liaudies skyriuje buvo eksponuotas ir kryžius iš Seinų pavieto. 1911 m. Penktojoje lietuvių dailės parodoje Vilniuje buvo eksponuoti 48 Jaroševičiaus piešti kryžiai. 1912 m. Kazanėje išleistas jo pieštų kryžių albumas „Lietuvos kryžiai“. Tai pirmasis didelis leidinys apie liaudies meno paminklus.

1921 m. Jaroševičių šeima atvyko į Lietuvą, apsigyveno Karklynėje prie Giedraičių. 1921–1935 m. dailininkas dirbo Giedraičių vidurinėje mokykloje. Dėstė piešimą, organizavo piešinių parodas, margučių konkursus, skatino mokinius komponuoti liaudiškus ornamentus. Įkūrė dailiųjų medžio darbų klasę – vienintelę Lietuvoje. 1930 m. pramonės parodoje Kaune klasė apdovanota bronzos medaliu.

Vienas pirmųjų pradėjo rinkti tautodailės kūrinius. Remdamasis tautodailės tradicija ir pavyzdžiais sukūrė kryžių projektų, taikomosios dailės dirbinių, baldų. Nupiešė architektūrinių piešinių, atvirukų, sukūrė knygų grafikos, nuliejo akvarelių gamtos motyvais. Jo akvarelės – realistiniai peizažai, vaizduojantys lietuviškos gamtos grožį ir jos nuotaikas. Parengė savo pieštų kryžių albumą. Parašė knygą „Dailiojo medžio darbeliai“, parengė spaudai albumą „Lietuvos ornamentai“. Daug rašė į tuometinę spaudą liaudies meno klausimais, apie ūkininkavimo, ypač bitininkystės, problemas. Giedraičiuose pagal jo projektą 1928 m. pastatytas paminklas „Karžygiams, žuvusiems už Lietuvos laisvę ties Giedraičiais 1920 metais“. TSRS okupacijos metais nenugriautas, apie 1970 m. restauruotas. Jo kūrinių turi Lietuvos dailės muziejus, Nacionalinis Čiurlionio dailės muziejus. Jo vardu pavadinta Giedraičių Antano Jaroševičiaus vidurinė mokykla. Palaidotas Giedraičių miestelio kapinėse, Molėtų rajone.

## Šaltiniai
Joniškio mokykla-daugiafunkcis centras

**Molėtų rajono Joniškio mokykla-daugiafunkcis centras** – dieninė, savarankiško mokymosi bendrojo lavinimo mokykla Joniškyje (Molėtų rajonas), Arino g. 14, vykdanti pradinio, pagrindinio ir papildomo ugdymo programas lietuvių kalba. Įstaigos kodas 191228541. Steigėjas Molėtų rajono savivaldybės taryba.

## Istorija
1924 m. Joniškio miestelyje pastatyta pradžios mokykla, vėliau išaugusi į septynmetę. Apie 1930–1933 m. miestelio šiaurinėje dalyje pastatytas tipinis medinis mokyklos pastatas. Joniškio miestelio mokiniai mokėsi lenkų ir rusų kalbomis. Tėvų prašymu, nuo 1956 m. visi mokiniai mokosi lietuvių kalba.

1957 m. Joniškio septynmetėje atidaryta aštunta klasė. Nuo 1959 m. vidurinė mokykla. Mokykla kasmet augo. 1960 m. Joniškio vidurinę mokyklą baigė pirmoji abiturientų laida. 1963 m. prie senojo mokyklos pastato pristatytas mūrinis priestatas su penkiomis klasėmis ir sporto sale. Mokinių daugėjo, mokydavosi apie 250 mokinių, dėl patalpų stokos dirbta dviem pamainom, todėl direktorius Andrius Lesinskas rūpinosi naujos mokyklos statyba. Bet tik 1983–1985 m., direktoriaujant Onai Sadūnienei, Joniškyje pastatyta nauja 392 vietų individualaus projekto mokykla su vidiniu kiemeliu-amfiteatru.

1978 m. mokyklą baigė didžiausia, 30 abiturientų laida, 1993 m. mažiausia laida – 3 mokiniai. 2009 m. Joniškio vidurinė mokykla kartu su Lietuvos tūkstantmečiu atšventė savo penkiasdešimtmetį ir išleido 50-ąją laidą. Nuo 2013 m. rugsėjo 1 d. Joniškio pagrindinė mokykla, nuo 2014 m. sausio 1 d. Joniškio mokykla-daugiafunkcis centras. Po 2020 m. tapo Giedraičių gimnazijos filialu.

## Direktoriai
* 1949 m. Stasys Šepetys
* 1956 m. Jonas Burokas
* 1958 m. Bronius Dulevičius
* 1964 m. Vytautas Bernotas
* 1965 m. Juozas Stankaitis
* 1968 m. Andrius Lesinskas
* 1979 m. Ona Sadūnienė
* 1985 m. Virgilijus Kalinauskas
* nuo 1994 m. Janina Girulskienė

## Šaltiniai

## Nuorodos
* Mokyklos svetainė
Suginčių pagrindinė mokykla

**Molėtų rajono Alantos gimnazijos Suginčių skyrius**– dieninės, savarankiško mokymosi bendrojo lavinimo mokyklos (Alantos gimnazijos) skyrius Suginčiuose (Molėtų raj.), Taikos g. 22, vykdantis pradinio ir pagrindinio bei neformaliojo ugdymo programas. Įstaigos kodas 191228694.

## Istorija
Manoma, kad Suginčių mokykla įkurta dar prieš Pirmąjį pasaulinį karą, apie 1912 m. Tipinių pastatų nebuvo, klasės įsikūrė privačių žmonių namuose. Pirmasis mokytojas – Pradžios mokslo departamento referentas Jonas Sluoksnaitis. Pradinėje mokykloje mokydavosi apie 70-80 mokinių. 1949 m. LSSR švietimo ministerijos nutarimu įkurta penkta klasė. Nuo tada Suginčių pradinė mokykla tapo priaugančia septynmete mokykla. Nuo 1956 m. priauganti vidurinė mokykla. 1960 m. išleista pirmoji abiturientų laida.

2014 metais Suginčių vidurinė mokykla, išleidusi paskutiniąją, 52-ąją laidą, pakeitė statusą į pagrindinę mokyklą.

2022 m. išregistruota.

## Direktoriai
* Septynmetės vidurinės mokyklos direktoriais dirbo Jonas Grigoravičius, Romas Paliokas, Jonas Laurinavičius, Antanas Raslanas, Aloyzas Pajarskas
* 1956 m. Živilė Baltaduonienė
* 1960 m. Genovaitė Surgailytė
* 1961 m. Jonas Jatautis
* 1970 m. Tamara Vanagaitė
* 1976 m. Henrikas Kalinauskas
* 1990 m. Stanislovas Lisauskas
* 2020 m.  Zita Žvinienė

## Žymūs mokiniai
* Danius Lygis, aplinkos apsaugos ministras

## Šaltiniai

## Nuorodos
* Mokyklos svetainė
Šarminis akumuliatorius

**Šarminis akumuliatorius** – antrinis elementas, kurį galima įkrauti prijungus prie kito elektros šaltinio ir kurio elektrolitas yra šarmas (kalio šarmas (KOH), natrio šarmas (NaOH)). Gaminami įvairaus tipo šarminiai akumuliatoriai, tačiau populiariausi yra iš nikelio ir kadmio junginių.
Pramonėje naudojami geležies – nikelio šarminiai traukos akumuliatoriai. Čia teigiamų plokštelių aktyvioji masė susideda iš nikelio hidroksido, o neigiamų plokštelių – iš akytos geležies. Elektrolitas yra 21% kalio šarmo arba natrio šarmo tirpalas. Seniau buvo naudojami ir kadmio – nikelio pramoniniai akumuliatoriai, tačiau dėl kadmio toksiškumo jie nebenaudojami.
Iškraunant akumuliatorių, nikelio hidroksidas Ni(OH)3 virsta nikelio hidroksidu Ni(OH)2, o akytoji geležis (kadmis) – geležies (kadmio) hidroksidu. Įkraunant reakcija vyksta atvirkščia kryptimi. Įkrauto akumuliatoriaus evj yra 1,4V. Iškraunant akumuliatorių, įtampa iš pradžių greitai krenta nuo 1,4 iki 1,3V, o toliau lėtai mažėja iki 1,15V. Tada reikia nutraukti iškrovimą. Įkraunant akumuliatorių, įtampa, greitai pakilusi nuo 1,15 iki 1,75V, kiek nukrenta, o paskui lėtai kyla iki 1,85V.
Taip pat plačiai naudojami: metalo – hidrido, ličio jonų, ličio – polimero. Visi jie pasižymi išskirtinėmis savybėmis: mase, ilgaamžiškumu, laikymo sąlygomis ir pan.

## Nikelio kadmio (Ni-Cd) akumuliatoriai
Pirmieji hermetizuoti NiCd akumuliatoriai pasirodė Amerikoje apie 1940 metus. Jų energetinė koncentracija nėra tokia didelė kaip metalo hidrido ar ličio pagrindo akumuliatorių. Jie yra sunkūs, turi didelį atminties efektą. Ekologiškai yra toksiški, todėl juos išmesti galima tik specializuotose vietose. Tačiau jie pasižymi ir geromis savybėmis tai – temperatūrinės, galima krauti 1C, didelės momentinės apkrovos galimybes net iki 10C, nebijo visiško iškrovimo. Todėl dažniausiai naudojami tose srityse kur yra didelės apkrovos srovės. Ilgaamžiškumas siekia net iki 15 metų.

## Taip pat skaitykite
* Rūgštinis akumuliatorius
* Galvaninis elementas
* Baterija
Neringos gimnazija

**Neringos gimnazija** – dieninė, savarankiško mokymosi bendrojo lavinimo mokykla Neringoje, Nidoje, G. D. Kuverto g. 12, vykdanti pradinio, pagrindinio, vidurinio ir papildomo ugdymo programas. Įstaigos kodas – 190893381, steigėjas – Neringos savivaldybės taryba.

Be kita ko, dėsto marinistinio ugdymo pradmenis.

## Istorija
1745 m. Nidoje atidaryta pirmoji mokykla. 1924 m. pastatytas mūrinis dviejų aukštų pastatas su dviem butais mokytojams, skirtas dvikomplektei pradinei mokyklai. 1932 m. pastatytas dabartinis Nidos mokyklos senasis pastatas.

1946 m. pakeistas mokyklos pavadinimas – Klaipėdos apskrities pradinė mokykla. 1948–1958 m. – Klaipėdos miesto 6-oji septynmetė mokykla. Iki 1956 m. pastatas priklausė Klaipėdos DŽDT, vasario 3 d. Vykdomajam komitetui, vėliau perduotas Klaipėdos liaudies švietimo skyriui. 1958–1962 m. vadinosi Klaipėdos 3-oji septynmetė mokykla, nuo 1962 m. Neringos miesto 1-oji aštuonmetė mokykla. 1964 m. pastatytas šešiakomplektis dviejų aukštų mokyklos priestatas. Nuo 1969 m. mokykla pradeda peraugti į vidurinę mokyklą. 1970 m. pastatytas 40 vietų bendrabutis, 1971 m. sporto salė. 1972 m. išleista 1-oji abiturientų laida. 1973 m. įvesta kabinetinė sistema.

1987–1990 m. atlikti rekonstrukcijos projektavimo darbai (projekto autorius S. Plungė). Nuo 1990 m. tikslinama mokyklos rekonstrukcija (projekto vadovė Danutė Januševičienė, architektė Rasa Jurgaitienė). 1996 m. po rekonstrukcijos atidaryta senoji mokyklos dalis, 1999 m. atidarytas pagrindinis mokomasis korpusas, atidarymo proga mokyklą pasveikino Seimo pirmininkas Vytautas Landsbergis. 2002 m. rugsėjį atidarytas technologijos kabinetas berniukams, 100 vietų aktų salė ir 80 vietų valgykla. 2005 m. gruodžio 12 d. atidaryta rekonstruota sporto salė.

1933 m. įkurta mokyklos biblioteka. Joje yra nedidelė skaitykla su kompiuteriais ir internetu. Bibliotekoje pradėta diegti mokyklų bibliotekų informacinė sistema MOBIS, kuria automatizuoti bibliotekiniai procesai nuo dokumento gavimo, jo aprašymo iki skaitytojų aptarnavimo. Nuo 2005 m. gegužės pradėta kurti bibliotekos fondo duomenų bazė (sukaupta ~4000 bibliografinių įrašų).

Mažėjant mokinių skaičiui, 2022 m. buvo keliamas klausimas dėl gimnazijos pertvarkos.

## Direktoriai
* 1968–1990 m. Stanislovas Valančius
* 1990–1997 m. Vigantas Giedraitis
* 1997–2011 m. Rūta Žeimienė
* nuo 2011 m. Simas Survila

## Žymūs mokiniai
* Neringa Abrutytė, poetė, vertėja
* Andrius Bagdonas, Neringos politikas
* Lauryna Bendžiūnaitė, operos solistė
* Arūnas Burkšas, politinis veikėjas
* Ričardas Krištapavičius, dailininkas architektas, nacionalinės kultūros ir meno premijos laureatas
* Tadas Sedekerskis, krepšininkas, Lietuvos vyrų krepšinio rinktinės narys
* Nijolė Strakauskaitė, humanitarinių mokslų daktarė, docentė
* Genadijus Linas Vodopjanovas, Lietuvos kunigas, Panevėžio vyskupijos vyskupas ordinaras

## Galerija

Nidos mokykla. Nuo gatvės.JPG|Mokykla nuo gatvės 
Nidos vidurinė mokykla.JPG|Šoninis fasadas
Nidos mokykla. Aikštynas.JPG|Sporto aikštelės


## Šaltiniai

## Nuorodos
* Mokyklos svetainė
Panasonic

**Panasonic** – tarptautinis Japonijos elektros prietaisų gamintojos „Matsushita Electric Industrial Co.“ pavadinimas. Šiuo pavadinimu Matsushita parduoda plazminius televizorius, DVD leistuvus, telefonus, projektorius, skaitmenines kameras, nešiojamus kompiuterius (pavadinimu *Toughbook*), nešiojamus CD leistuvus ir namų stereo įrangą. Visa produkcija siūloma reklaminiu šūkiu „Ideas for Life“. „Panasonic“ įkūrė Konosuke Matsushita.
Giedraičių Antano Jaroševičiaus gimnazija

**Molėtų rajono Giedraičių Antano Jaroševičiaus gimnazija** – dieninė, savarankiško mokymosi bendrojo lavinimo mokykla Molėtų rajone, Giedraičiuose, Širvintų g. 16, vykdanti pradinio, pagrindinio, vidurinio ir papildomo ugdymo programas. Įstaigos kodas 191228160. Pavadinta dailininko, mokyklos mokytojo Antano Jaroševičiaus vardu.

## Istorija

Yra užuominų, kad pirmoji parapinė mokykla Giedraičiuose buvo įsteigta Edukacinės komisijos 1773 m., bet parapinė mokykla Giedraičiuose 1777 m. jau  veikė, joje mokėsi 3 bajorų ir 13 miestelėnų bei valstiečių vaikų. Baigiantis Pirmajam pasauliniam karui Giedraičiuose lietuviškai mokyti vaikus pradėjo mokytoja Birutė Bulotaitė, o 1919 m. čia jau veikė dvimetė pradžios mokykla, dirbo dvi mokytojos. 1920 m. Švietimo ir mokslo ministerija leido Giedraičiuose įsteigti valdišką vidurinę keturių klasių mokyklą. Didelį darbą turėjo nuveikti pradinės mokyklos vedėja Birutė Bulotaitė, o jai netikėtai mirus – mokytoja Malvina Valeikienė. Rugsėjo 22 d. mokykla atvėrė duris, priėmė pirmuosius mokinius. Bet 1920 m. spalio mėn. Giedraičius užėmė Lenkijos kariuomenė, lapkritį vyko atkaklūs mūšiai. Energingoji patriotė mokytoja M. Valeikienė rinko mūšio laukuose sužeistus lietuvių savanorių karius, organizavo jų gydymą, slaugą. Okupantai lenkai ją nuteisė sušaudyti, bet narsuolė pabėgo, bausmės įvykdyti nespėta.

1923 m. jau mokėsi 64 mokiniai, dirbo 9 mokytojai, išleista pirmoji laida – 9 mokiniai. 1936 m. mokykla tapo progimnazija, 1950 m. vidurine mokykla. 2015 m. balandžio 15 d. Giedraičių Antano Jaroševičiaus vidurinė mokykla tapo gimnazija – Giedraičių Antano Jaroševičiaus gimnazija. Po 2020 m. prijungta Joniškio mokykla-daugiafunkcis centras.

## Direktoriai
*1935 m. Jonas Baltrūnas, ištremtas;
*1940 m. ?;
*1955 m. Kazys Kazlas;
*1962 m. Serapinas Guobys;
*1992 m. Vilė Petkūnienė.
*2020 m. Irina Župkienė

## Žymūs mokytojai
* 1921–1935 m. Antanas Jaroševičius, dailininkas, visuomenės veikėjas.

## Žymūs mokiniai
*Viktoras Jakimavičius, istorikas;
*Vaclovas Miknevičius (1910-1989), dailiosios keramikos pradininkas Lietuvoje;
*gydytojai Alfonsas Matulis, Vytautas Meška, Vytautas Ilgevičius;
*mokslų daktarai chemikas Henrikas Laumenskas, ekonomistas Juozas Dvilevičius, Henrikas Lazarevičius;
*ornitologas Vytautas Logminas;
*buvęs partizanas Justas Sakalis;
*kunigai A. Andriukaitis, A. Ažubalis, Z. Komaras (kunigavo Giedraičiuose, palaidotas bažnyčios šventoriuje), S. Šileika, A. Urbonavičius.

## Nuorodos
* Svetainė
Alkionėjas

**Alkionėjas** graikų mitologijoje – vienas iš gigantų, Urano ir Gajos sūnus. Gigantų kovoje su Olimpiečiais Alkionėją apšaudė strėlėmis Heraklis, tačiau gigantas liko nesužeistas. Jam teikė jėgų jo gimtoji Palenės žemė, tada Heraklis išstumė gigantą iš jo žemės ir nukovė.
Piknometras

**Piknometras**, arba **tankio butelis** - labai tiksliai išmatuoto tūrio indas (esant nurodytai temperatūrai). Jis naudojamas skysčių tankiui apskaičiuoti.

## Konstrukcija ir veikimas
Tankis apskaičiuojamas taip: išmatuojama butelio su skysčiu masė, iš jos atimama butelio masė ir gauta vertė padalijama iš skysčio tūrio. Piknometre yra vamzdelis, stikliniame kamštyje plona vidinė kiaurymė (kapiliaras). Užkimšus pilną butelį, skysčio perteklius pakyla vamzdeliu ir išbėga lauk, dėl to kiekvieną kartą skysčio tūris yra vienodas.
Anestezinės dujos

**Anestezinės dujos** (; ) – dujos arba lakiųjų medžiagų garai, medicinoje ir veterinarijoje naudojami nejautrai (anestezijai).

## Dujiniai anestetikai
Tai diazoto monoksidas, ciklopropanas, ksenonas. Šios dujos saugomos balionuose ir gali būti tiekiamos iš balionų arba mediciniais vamzdynais. Ciklopropanas yra sprogus, todėl dėl saugumo nebenaudojamas, nors puikiai veikia kaip anestetikas. Ksenonas yra labai sparčiai veikiantis anestetikas, tačiau labai brangus ir jam naudoti reikia labai brangios įrangos. Diazoto monoksidas daugeliui žmonių nėra pakankamai efektyvus (net 80 % koncentracijoje) anestetikas chirurgijoje, todėl reikia dar papildomų anestetikų.

## Lakieji anestetikai
Šios medžiagos laikomos skystos, o prieš naudojant išgarinamos specialiais garintuvais.
Tai:
* dietileteris – stipraus specifinio kvapo, itin degus. Kai kuriose šalyse dar naudojamas
* chloroformas – nebenaudojamas
* trichloretilenas – nebenaudojamas
* fluorotanas ()
* metoksifluranas
* enfluranas
* izofluranas
* sevofluranas
* desfluranas
Areometras

**Areometras** ( + ), arba **densimetras**, arba **tankiamatis** – prietaisas skysčio, kuriame jis plūduriuoja, tankiui matuoti pagal panirimo gylį. Jo matavimas yra pagrįstas Archimedo dėsniu.

## Konstrukcija ir veikimas
Areometras sudarytas iš skalės, kuri gali būti sugraduota tankio arba savitojo svorio vienetais, tuščiavidurio vamzdelio ir svarmens, laikančio areometrą vertikaliai. Jeigu skystis labai tankus, areometras plūduriuoja arti paviršiaus, nes reikia išstumti nedidelį tūrį skysčio, kurio masė prilygsta areometro masei.

## Tipai
Būna pastovios masės (densimetrai) ir pastovaus tūrio areometrai, pastarieji retesni.

## Šaltiniai
Vilko irštva

**Vilko irštva** () – įtvirtintas Hitlerio bunkeris tuometiniuose Rytprūsiuose, iš kurio Antrojo pasaulinio karo metais Hitleris vadovavo Vokietijos ginkluotosioms pajėgoms – Vermachtui.

## Istorija

Bunkeris yra dabartinėje Lenkijos teritorijoje, netoli senos prūsų gyvenvietės Raistpilio dab. Kentšyno (lenk. *Kętrzyn*, ) miestelio. Ši Rytprūsių dalis 1945 m. atiteko Lenkijos Liaudies Respublikai. Pavadinimas kilęs nuo Hitlerio pseudonimo „Vilkas“, kurį jis naudojo savo asmeninėje korespondencijoje trečiajame dešimtmetyje. Bunkeris buvo skirtas 1941 m. birželio 22 d. invazijai į TSRS (kodinis pavadinimas Operacija Barbarosa) ir naudojamas iki 1945 m. sausio 25 d., kuomet Raudonoji armija pasiekė Vengoževo () miestelį, esantį už 16 km.

Bunkerį sudarė 40 gyvenamųjų, ūkinių ir administracinių pastatų, 7 sunkieji ir 40 lengvųjų gelžbetonio bunkerių. Bunkerių aukščiai nuo šešių iki aštuonių metrų aukščio, iš viršaus apsodinti mišku. Į bunkerį buvo atvesta geležinkelio linija, šalia įrengti du aerodromai, telefono ryšys su Berlynu ir fronto linija. Bunkeryje dirbo 2 100 karininkų, kareivių ir civilių. Prieigos užmaskuotos, aplink esantys miškai – užminuoti: 1945–1955 m. tvarkant aplinką čia rasta 54 000 minų. Bunkerio statybos taip pat įslaptintos, aplinkiniams gyventojams paskleisti gandai, kad čia bus statomas chemijos fabrikas „Askania“.

„Vilko irštvos“ bunkerių sienos turėjo du gelžbetonio apvalkalus. Pirmasis ir antrasis apvalkalai buvo 4 m storio, tarp apvalkalų paliktas tarpas buvo pripildytas akmenų skaldos, kad konstrukcija, esant būtinybei, amortizuotų. Kiekvieno bunkerio viduje tilpdavo apie 8 žmones. Vietos užtekdavo tik porai kambarių. Po karo amerikiečių mokslininkai apskaičiavo, kad bunkeris būtų atlaikęs net ir tiesiai ant jo numestos atominės bombos, tokios, kokia buvo numesta ant Hirošimos, sprogimo jėgą. 

Antrojo pasaulinio karo metu Hitleris bunkeryje praleido didžiąją savo laiko dalį – daugiau negu 800 dienų. Šiame bunkeryje 1944 m. liepos 20 d. Klausas fon Štaufenbergas įvykdė pasikėsinimą nužudyti Hitlerį. Nenorėdami, kad Raudonoji armija pasinaudotų bunkeriu, vokiečiai besitraukdami bunkerį susprogdino. Šiuo metu bunkeryje įkurtas muziejus, per metus sulaukiantis apie 200 000 lankytojų.

Nors „Vilko irštva“ buvo pagrindinis Hitlerio bunkeris karo metu, jis turėjo jų ir kitose Reicho dalyse, visų jų pavadinimuose taip pat figūravo žodis *vilkas*: *Wolfsschlucht* – Belgijoje, *Wherwolf* – Ukrainoje. Manoma, kad žodį *vilkas* Hitleris pasirinko neatsitiktinai, nes Senovės Vokiečių Aukštaičių kalboje vardas Adolfas yra kilęs iš žodžių *adal* ir *wolf*, reiškiančių *kilmingą vilką*.

Artėjant Raudonajai armijai, bunkeriai buvo sunaikinti Hitlerio įsakymu. 10 tonų sprogmenų buvo sunešti į bunkerio kambarius, bunkeris buvo sprogdinamas iš vidaus. Sprogimo metu kai kurie betono blokai, sveriantys ir po 10 tonų, išsimėtė 100 m spinduliu, o milžiniškos bunkerio sienos išsiskyrė, kai kurie bunkeriai „sulindo“ į žemę per 1-2 metrus.

Populiaraus kompiuterinio žaidimo *Wolf* veiksmas taip pat vyksta „Vilko irštvoje“.

## Bunkerio planas



## Nuorodos

* Nuotraukų rinkinys  
* Nuotraukų rinkinys
Kolba

**Kolba** () – indas (paprastai stiklinis), naudojamas chemijos laboratorijose. Jos būna įvairių formų: apvalios plokščiadugnės ar kūgio pavidalo. Gaminamos dažniausiai iš stiklo, tačiau pasitaiko ir iš kvarco ar plastmasės, rečiau - metalo. Talpinamas kiekis būna nuo 50 ml iki 50000 ml (50 litrų).

## Kolbos naudojimas
Plonasienės stiklinės kolbos neatsargiai naudojamos lengvai dūžta. Jų negalima statyti ant nešvaraus stalo, ypač jeigu ant jo yra smėlio. Mažytė smiltelė gali įrėžti indo sienelę, ir tada kaitinamas jis suskyla. Įkaitintos kolbos negalima dėti ant šalto paviršiaus, geriausia laikyti ant asbesto lapo arba ant asbestuoto tinklelio. Tirpalams, sausoms medžiagoms laikyti ir kitiems reikalams naudojami storasieniai stikliniai indai. Storasieniame inde nieko negalima kaitinti, negalima pilti į jį karšto skysčio.

Vaizdas:Round-bottom flasks.PNG|Apvaliadugnės kolbos
Vaizdas:Volumetric flask.PNG|Matavimo kolba
Vaizdas:Buchner Flask.PNG|Bunzeno kolba
Laisvės paminklas

**Laisvės paminklas** gali reikšti:

* Laisvės paminklas (Kaunas);
* Laisvės paminklas (Ryga);
* Laisvės statula Niujorke, JAV;
* Lietuvos laisvės ir nepriklausomybės paminklai.
Diuaro indas

**Diuaro indas**, arba **vakuuminė kolba** – indas, išlaikantis pastovią jo turinio temperatūrą (šiluminė energija nepatenka į vidų ir neišeina iš jo). Dažniausiai naudojamas skystam azotui laikyti. Paprasčiausiame 20 litrų Diuaro inde skystas azotas, iki visiško išgaravimo, išsilaiko apie 1 mėnesį. Jį sudaro du indai blizgančiais paviršiais, sudėti vienas į kitą bei perskirti vakuumo tarpu. Vakuumas stabdo energijos perdavimą šilumos laidumo ir konvekcijos būdu, o blizgantis paviršius - spinduliavimo būdu.

## Nuorodos

* Termosas
Vilius Tarasovas

**Vilius Tarasovas** (g. 1979 m. gegužės 17 d. Klaipėdoje) – Lietuvos dainininkas, buvęs pop grupės B'Avarija narys, 2007 m. pradėjęs solo karjerą.

## Biografija

Baigė Stasio Šimkaus konservatoriją bei studijavo Klaipėdos universiteto menų fakulteto džiazo katedroje.

2009 m. su kūriniu „Aš tik tavim tikiu“ dalyvavo nacionalinėje atrankoje į Euroviziją „Dainų daina“ (pusfinalyje užėmė 10-ą vietą).

2010 m. sausio – gegužės mėn. kartu su dainininkės Onos Valiukevičiūtės dukra Giedre Balutyte dalyvavo LNK muzikiniame projekte „Žvaigždžių duetai 4“ ir iškovojo 4-ą vietą.

Žmona – dainininkė Violeta Riaubiškytė-Tarasovienė, dukra Gabrielė (g. 2008 m. kovo mėn).

## Diskografija

* 2007 m. – „Aš“
* 2009 m. – „II“

## Nuorodos

## Šaltiniai
Vilfredo Pareto

**Vilfredo Federico Pareto** (gimimo metu *Wilfried Fritz Pareto*, 1848 m. liepos 15 d. – 1923 m. rugpjūčio 19 d.) – italų inžinierius, ekonomistas ir sociologas.

V. Pareto geriausiai žinomas kaip pirmasis panaudojęs sąvoką *elite* („elitas“) apibūdinti keletui asmenų, kurie valdo daugelį. Jis ženkliai prisidėjo prie socialinių sistemų teorijos vystymo.
Akumuliatorius

**Akumuliatorius** – įtaisas skirtas valdomai kaupti, išsaugoti bei atpalaiduoti tam tikros rūšies energiją.

Išsaugotos valdomos energijos pavidalai gali būti įvairūs:
* Elektrocheminė reakcija
* Termocheminė reakcija
* Hidromechaninė
* Pneumatinė
* Mechaninė
* Potencinė
* Kinetinė
* Terminė

## Elektros akumuliatorius ([[antrinis elementas]])
Tai cheminis elektros srovės arba maitinimo šaltinis, kurio veiklą galima po išsikrovimo atstatyti įkraunant, t. y. praleidžiant juo srovę priešinga kryptimi, negu iškraunant.
Išsikraunant akumuliatoriui, cheminė energija virsta elektros energiją, o jį įkraunant, atvirkščiai, elektros energija virsta chemine.
Cheminių srovės šaltinių konstrukcija gali būti labai įvairi, bet iš esmės akumuliatorius, kaip ir galvaninis elementas, susideda iš dviejų elektrodų – pirmos rūšies laidininkų, kuriuos skiria elektrolito – antros rūšies laidininko sluoksnis.

Akumuliatoriai rūšiuojami pagal elektrolito tipą:

* Rūgštinis akumuliatorius
* Šarminis akumuliatorius

## Hidraulinis akumuliatorius
Tai nesuspaudžiamo hidraulinio skysčio slėginis indas kuriame energija kaupiama panaudojant išorinę jėgą. Ta jėga dažniausiai gaunama suslegiant dujas, suspaudžiant spyruoklę ar pakeliant svorį.

Praktinis panaudojimas – hidroforas. Hidrofore vanduo pumpuojamas į talpą kurioje yra oro. Vanduo patekdamas į talpą suspaudžia likusį orą, taip sukaupiama energija ir sudaromas vandens slėgis.

## Šiluminė talpa
Tai prietaisas kaupti šilumą. Dažniausiai didelis izoliuotas rezervuaras su vandeniu, druskos tirpalu ar išlydyta druska – šilumos nešėju. Šilumos nešėjas parenkamas pagal darbinę temperatūrą, šiluminę talpą, cheminį agresyvumą bei kainą.
Šiluminis akumuliatorius dažnai naudojamas šiluminėse saulės jėgainėse.
Alkmajonas

**Alkmajonas** graikų mitologijoje – 2 personažai šiuo vardu.

## Epigonas
Garsiausias **Alkmajonas** – Amfiarajo ir Erifilės sūnus, epigonų žygio ir argivų vadas. Jo vadovaujami epigonai puolė Tėbus, kadangi prieš mirtį Alkmajono tėvas sūnaus paprašė atkeršyti jį išdavusiai Erifilei.

Jam išpranašavo orakulai, kad jis su epigonais nukariaus Tėbus ir Alkmajonas bus pirmas įžengęs pro vartus. Apolodoras mini, kad pagal orakulo instrukcijas žygiui turėjo vadovauti Alkmajonas, nors pradžioje jis to nenorėjo.

Erifilė įtikino savo sūnų prisijungti prie puolančiųjų, kadangi ją papirko Tersanderas už Harmonijos apdarą kaip kad ji buvo ankstesniame Žygyje prieš Tėbus papirkusi Poliniką su Harmonijos vėriniu.

Alkmajonas mūšyje nukovė Laodamą, Eteoklo sūnų.

Nors skirtingi šaltiniai įvairiai aprašo, ar Alkmajonas žinojo apie motinos išdavystę, visi šaltiniai patvirtina, kad ją nužudė keršydamas po arba prieš žygį. Tai jis atliko su jaunesniuoju broliu Amfilochu. Už tai jį persekiojo Erinijos, kurios jam aptemdė protą. Pirmioji jį paliko Arkadija, kur valdė jo senelis Oiklas, ir persikelė į Psifidę, kurią valdė karalius Fegėjas. Fegėjas jį apvalė nuo nuodėmės ir davė į žmonas dukrą Arsinoję (Alfesiboją). Alkmajonas jai atidavė Harmonijos vėrinį ir apdarą. Pagal Apolodorą, Alkmajono lankymasis padarė žemę nederlinga, todėl jis išvyko pagalbos į Delfus. Orakulas jam išpranašavęs, kad jis bus išgelbėtas tame krašte, kurios dar nėra buvę, kai jis susitepė nužudęs motiną.

Jis nukeliavo į Achelojaus upės deltą, kuri buvo naujai susiformavusi. Ten jis vedė upės dievo dukrą Kalirhoję (Kaliroję), su kuria susilaukė dviejų vaikų Akarnano ir Amfotero. Žmona panorėjusi Harmonijos vėrinio ir apdaro, todėl jis nuvyko jų atgauti į Psofidę, teigdamas esą norintis juos paaukoti Delfų šventyklai, kad apsivalytų. Tačiau sužinoję teisybę iš tarno Alfesibojos broliai (arba karalius Fegėjas) nužudė Alkmajoną.

Tolesnius mito įvykius skaitykite straipsnyje Akarnanas.

Apolodoras pasakoja kelis skirtingus mitus apie tą patį Alkmajoną, priskirdamas Euripido tragedijai „Alkmajonas Korinte“, kuri neišliko. Pagal tragediją, kai Alkmajonui buvo aptemęs protas, jis įsimylėjo pranošautoją Manto. Su ja susilaukė dviejų vaikų Amfiloko ir Tisifonės. Alkmajonas juo atidavė auginti Korinto karaliui Kreonui. Tačiau Kreono žmona bijodama, kad jos vyras gali vesti Tisifonę dėl šios grožio, mergaitę pardavė kaip vergę. Per atsitiktinumą savo dukrą nupirko pats Alkmajonas ir laikė ją kaip tarnaitę, nežinodamas jos tapatybės. Aristotelis mini, kad IV pr. m. e. poetas Astidamantas rašė apie Alkmajono ir jo dukros, jiems nežinant, susitepimą kraujomaiša.

Kai jis grįžo į Korintą aplankyti savo vaikų, paaiškėjo jo dukters tapatybė. Amfilokas iškeliavo kolonizuoti Amfilokų Argo. Ši istorija greičiausiai buvo atpasakota remiantis prarastąja Euripido tragedija.

Tėbuose, prie Pindaro namų, stovėjo Alkmajono šventykla, o Psofidėje laikytas šventu Alkmajono antkapis-paminklas.

## Nestoro giminaitis
Kitas **Alkmajonas** – Nestoro proanūkis. Doriečiams įsikūrus Peloponese, Alkmajonas atvyko iš Pilo į Atėnus ir tapo garsios Alkmajonidų giminės pradininku.
Pernašos reiškinys

**Pernašos reiškinys**, arba **pernešimo reiškinys** – termiškai nepusiausvirose sistemose vykstantis negrįžtamasis procesas, kai dėl tam tikrų dydžių (energijos, impulso, masės ir pan.) gradiento sistema savaime pereina į pusiausvirąją būseną. Pernešimas vyksta gradiento mažėjimo kryptimi.

## Dažniausiai pasitaikantys pernašos reiškiniai
* Difuzija – dėl koncentracijos gradiento pernešama masė,
* Klampumas arba vidinė trintis – dėl dujų ar skysčių sluoksnių skirtingų greičių pernešamas impulsas,
* Šiluminis laidumas – dėl temperatūros gradiento pernešama molekulių energija.
Ispanijos Karaliaus krepšinio taurė

**Ispanijos Karaliaus krepšinio taurė** () – Ispanijos krepšinio taurės turnyras, organizuojamas ACB lygos. Turnyras startavo kaip „Ispanijos taurė“ (*Copa de España*) 1933 metais ir buvo pirmasis krepšinio turnyras, apimantis visą šalį. Nuo 1940 m. turnyras Fransisko Franko vadinosi „Generalisimo taure“ *(Copa del Generalísimo*), ir tik 1977 m. įgavo dabartinį vardą.

Nuo 1987 m. turnyras naudoja dabartinę sistemą, kuomet įpusėjus ACB lygos sezonui aukščiausiai turnyrinėje lentelėje esančios 8 ekipos susirenka viename mieste, kuriame per keturias dienas atkrintamųjų varžybų sistema išsiaiškina taurės savininką.

Daugiausia kartų taurės nugalėtojais yra tapę Madrido „Real“ (28 k.) ir „Barselonos“ (27 k.) klubai.

## Visi laimėtojai

## Šaltiniai
* Palmarés de la Copa del Rey 
* Copa de España
Kaštelionas

**Kaštelionas** (, ) – pilies ir aplinkinės teritorijos valdytojas arba valdovas. Žodis kilęs is lotynų kalbos žodžio *castellanus*, giminingo žodžiui *castellum* 'pilis'.

Kaštelionas pilies valdytojas paprastai valdydavo pilį, kurioje nereziduodavo valdų savininkas, piliai priklausančią aplinkinę teritoriją.

Kai kuriose V. Europos šalyse (pvz., dabartinės Prancūzijos teritorijoje) buvo laikotarpis, kai pilių valdytojai tapo faktiškai savarankiškais valdytojais, ir šis titulas buvo paveldimas. Tokius valdytojus kartais vadina *[[šatelenas|šatelenais]]* (prancūziškas terminas), o tokias valdas – *šatelenijomis*. Šatelenai paprastai būdavo aukštesnio rango feodalo vasalais, tačiau pasitaikydavo ir šatelenų, kurie buvo visiškai nepriklausomi.

## Pareigybės ir pavaldumas Lenkijoje ir ATR
Kaštelionas dažniausiai atlikdavo ir ūkio reguliavimo, ir karinės administracijos pareigas, nebent pilyje reziduodavo aristokratai ar aukštesnio rango kariškiai. Lenkijos karalystėje, o vėliau ir Abiejų Tautų Respublikoje kaštelionai buvo pavaldūs vaivadoms, išskyrus Krokuvos kaštelioną iki 1596 m., kol Krokuva buvo Respublikos sostine.

Kaštelionai buvo atsakingi už kašteliją, kuri įeidavo į vaivadijos, sudėtį. XV a. kaštelijos buvo pakeistos į provincijas žymesniems kaštelionams ir pavietus mažesniems kaštelionams. Kaštelionai turėdavo teisę dalyvauti Respublikos Seime.

## Šaltiniai
Leklanšė elementas

**Leklanšė elementas** – elementas, kuriame poliarizacija įveikiama naudojant mangano oksidą (kaip depoliarizuojantį reagentą). Oksidas šalina vandenilį lėčiau negu šis gaminasi, bet šalinimo procesas nenutrūksta ir kai elementas neveikia. Toks elementas sukuria 1,5V elektrovarą.

## Istorija
1866 metais Georgas Leklanšė sukonstravo ir užpatentavo savo vardu pavadintą galvaninį elementą. Jį sudarė elektrolitas iš amonio chlorido tirpalo, katodas iš anglies, depoliarizuojantysis reagentas iš mangano oksido ir anodas iš cinko.

Skystą elektrolitą sumaišius su užpildu (kleisteriu, krakmolu), buvo pašalinta elektrolito išsiliejimo tikimybė. Toks elementas vadinamas sausuoju elementu.

## Taip pat skaitykite
* Voltos elementas 
* Paprastasis elementas
Tolerancija

**Tolerancija** ( „pakėlimas, kantrybė, ištvermė“), ***pakanta*** – socioliginis, psichologinis terminas, reiškiantis pakantumą kitokiai nuomonei, pažiūroms, tikėjimui, įsitikinimams. 

Tolerancija nėra tolygi abejingumui. Ji taip pat nereiškia, kad kitokia pasaulėžiūra ar gyvenimo būdas turi būti perimtas, tolerancija reiškia tik teisės kitiems gyventi pagal savo pasaulėžiūrą suteikimą.

XX a. tolerancijos samprata daugiau imta sieti su skirtingomis etninėmis grupėmis ir rasėmis, įvairiomis mažumomis, pavyzdžiui, tautinėmis, seksualinėmis mažumos (LGBT), subkultūromis (gotais, pankais ir kt.), politinėmis, religinėmis (tam tikrais ritualais) ir kitomis pažiūromis ar ideologijomis.

Tolerancija reiškia kitų kultūrų, saviraiškos priemonių ir žmogiškojo individualumo reiškimosi gerbimą, priėmimą ir teisingą supratimą. Tolerancijos pasireiškimu nėra pakantumas socialiniam neteisingumui, savo įsitikimų atsisakymas ar nuolaidžiavimas svetimiems įsitikinimams, taip pat savo įsitikinimų primetimas kitiems žmonėms.

## Istorija
1579 m. sausio 24 d. Utrechto unijoje pirmą kartą Europos istorijoje buvo įteisinta pozicija, kad negalima persekioti žmonių už jų tikėjimą. Šią datą galima vadinti tolerancijos įteisinimo pradžia. Nyderlandai – pirmoji šalis Europoje, kurioje buvo įteisinta kitamanystė: nustoti deginti eretikai ir raganos, liautasi persekioti kitamanius ir žydus.

1689 m. anglų filosofas Džonas Lokas paskelbė „Laišką apie toleranciją“. 1763 m. pasirodė Voltero „Traktatas apie toleranciją“.

1995 m. UNESCO paskelbė lapkričio 16-ąją tarptautine tolerancijos diena.

## Išnašos
Deferribacteres

***Deferribacteres*** – bakterijų (*Bacteria*) karalystės bakterijų tipas.

Priklauso vandens ir anaerobinių bakterijų rūšys.

## Klasifikacija
* Šeima. *[[Deferribacteraceae]]*
** Gentis. *[[Deferribacter]]*
** Gentis. *[[Denitrovibrio]]*
** Gentis. *[[Flexistipes]]*
** Gentis. *[[Geovibrio]]*
** Gentis. *[[Caldithrix]]* (incertae sedis)
** Gentis. *[[Synergistes]]* (incertae sedis)
Gubernijos parkas

**Gubernijos parkas** – apie 1 ha ploto parkas Šiauliuose, Gubernijos rajone, šalia alaus daryklos „Gubernija“. Tai buvusio Šiaulių ekonomijos Gubernijos dvaro parko netaisyklingos formos likučiai. Parko įžymybė – trikamienė liepa.

## Istorija

Patikimų žinių, kaip atrodė pirmasis Gubernijos dvaras ant buvusio Vinkšnos ežero kranto, išlikę mažai; tik užsimena apie jį ir Šiaulių ekonomijos istorijos autorius Mauricijus Griškevičius. Ekonomijos rūmuose Gubernijoje buvo įsikūrusi dvarų administracija, čia lankydavosi ekonomijos valdytojai ir nuomotojai.

1657 m. švedai rūmus sudegino, bet jau 1680 m. dvare vėl stovėjo du gyvenamieji namai, kuriuose gyveno aukštieji ir žemieji Ekonomijos pareigūnai, keli ūkiniai pastatai ir kalėjimas. Dvarą supo daržai ir vyšnių sodas. Netoliese buvo palivarko pastatai. 1736 m. dvaro rūmai vėl sudegė, 1738 m. naujų mūrinių rūmų statyba buvo pradėta, bet nepabaigta pritrūkus lėšų, kai dėl karaliaus karūnos kovojo Augustas III ir Stanislovas Leščinskis.

Vėliau ekonomijos būstinė perkelta į Šiaulius, į Didždvarį, kur buvo pastatyti nauji mediniai rūmai prie dabartinės Vilniaus gatvės ir vasaros rezidencija (dabar Šiaulių universiteto Menų fakultetas), o Gubernijos parke buvusiuose pastatuose Šiaulių ekonomijos valdytojas Antanas Tyzenhauzas įkūrė alaus daryklą, manufaktūrą, pastatytas vandens malūnas.
Tarptautinė biologijos olimpiada

**Tarptautinė biologijos olimpiada** (**IBO**) - mokslo olimpiada 9-12 kl. moksleiviams. Pirmąkart olimpiada įvyko 1990 m., Olomouce, Čekijoje (buvusi Čekoslovakija). Šiuo metu projekte dalyvauja daugiau kaip 70 šalių (nuo 2007 m. - ir Lietuva).

Norint patekti į Tarptautinę biologijos olimpiadą, pirma reikia nugalėti LitBo.

## IBO miestai šeimininkai
Kiekvienais metais, IBO organizuojama vis kitose valstybėse.

# 1990 m., Olomoucas, buvusi Čekoslovakija 
# 1991 m., Machačkala, buvusi Sovietų Sąjunga 
# 1992 m., Popradas, buvusi Čekoslovakija 
# 1993 m., Utrecht , Nyderlandai 
# 1994 m., Varna, Bulgarija 
# 1995 m., Bankokas, Tailandas	 
# 1996 m., Artekas, Ukraina
# 1997 m., Ašchabadas, Turkmėnistanas	 
# 1998 m., Kylis, Vokietija 	
# 1999 m., Upsala, Švedija	
# 2000 m., Antalija, Turkija
# 2001 m., Briuselis, Belgija
# 2002 m., Ryga, Latvija
# 2003 m., Minskas, Baltarusija 	
# 2004 m., Brisbenas, Australija
# 2005 m., Pekinas, Kinija 	 	 	 
# 2006 m., Rio Kuartas, Argentina
# 2007 m., Saskatūnas, Kanada
# 2008 m., Mumbajus, Indija
# 2009 m., Cukuba, Japonija
# 2010 m., Korėja 
# 2011 m., Taivanas 
# 2012 m., Kipras 
# 2013 m., Bernas, Šveicarija
# 2014 m., Iranas 
# 2015 m., Danija 
# 2016 m., Jungtinė Karalystė 
# 2017 m., Lenkija

## Nuorodos
* Oficiali IBO svetainė
Kariuomenė

**Kariuomenė** – pagrindinė ginkluotųjų pajėgų dalis, kurios pagrindinė funkcija yra valstybės gynimas agresijos ar kitokio ginkluoto užpuolimo metu. Paprastai skirstoma į sausumos kariuomenę, karines oro pajėgas ir karo laivyną. Pastaruoju metu įvairiose šalyse atsiranda ir dar viena kariuomenės pajėgų rūšis – specialiųjų operacijų pajėgos.

Be dalyvavimo karo veiksmuose, kariuomenė gali būti pasitelkiama papildomoms sankcionuotoms ir nesankcionuotoms valstybės funkcijoms, įskaitant vidaus saugumo grėsmes, minios kontrolę, politinių programų skatinimą, avarinių tarnybų ir atstatymo darbus, korporacijų ekonominių interesų apsaugą, socialines ceremonijas ir nacionalinę garbės sargybą. Šalies kariuomenė gali funkcionuoti kaip atskira socialinė subkultūra, turinti specialią infrastruktūrą, pavyzdžiui, karinius miestelius (kvartalus), aukštąsias mokyklas, komunalines paslaugas, logistiką, ligonines, teisines paslaugas, maisto gamybą, finansus ir bankų paslaugas.

Kario profesija yra senesnė už rašytinę istoriją. Manoma, kad moderniosios kariuomenės ištakos - gentinės diduomenės kariaunos, besikūrusios nykstant gentinei santvarkai. Dar kai kuriuose Antikos laikotrpio kūriniuose vaizduojami kariuomenės vadų galia ir žygdarbiai. Kadešo mūšis, vykęs 1274 m. pr. m. e. Ramzio II valdymo laikais, vaizduojamas bareljefiniuose paminkluose. Pirmasis suvienytosios Kinijos imperatorius Ši Huangdi savo karinei galiai pavaizduoti sukūrė Terakotinę armiją. Senovės romėnai parašė daug traktatų ir raštų apie karybą, pastatė daugybę dekoruotų triumfo arkų ir pergalės kolonų.
## Lietuvoje

Kariuomenės ištakos Lietuvoje siekia XIII-XIV a., kai LDK pilėnai, raiteliai ir karo tarnai ėmė įgyti didesnę reikšmę, taip sudarydami nuolatinės kariuomenės pagrindą. Iki tol bent nuo XII a. pab. kariuomenė buvo šaukiama tik priešui užpuolus arba patiems rengiantis į karinį žygį. Mindaugui suvienijus kunigaikštystę egzistavo didžiajam kunigaikščiui pavaldi kariauna, paklusnios, nors ir gana savarankiškos, buvo atskirų žemių kariuomenės.

Šiuolaikinė Lietuvos Respublikos kariuomenė vadinama Lietuvos ginkluotosiomis pajėgomis. Komplektuojamos iš nuolatinės privalomosios pradinės karo tarnybos karių (19–26 m. amžiaus vyrų; savanoriškai stoti į šią tarnybą gali 18–38 m. amžiaus vaikinai ir merginos), savanorių (18–55 m. amžiaus piliečių) ir profesinės karo tarnybos karių (iki 35 m.). Nuolatinės privalomosios pradinės karo tarnybos kariai tarnauja 9 mėn., savanoriai – 3–5 metus. 2024 m. Lietuvos karinis (gynybos) biudžetas siekė 3,03 % BVP.

## Šaltiniai
Diuko universitetas

**Duke universitetas** () – JAV aukštoji mokykla ir tyrimų centras Durhame. Prezidentas – Richardas Brodheadas.

## Pavadinimų kaita
* lki 1838 m. **Brown School**
* 1841 m. **Union Institute**
* 1851 m. **Normal College**
* 1859 m. **Trinity College**
* 1924 m. **Duke University**

## Auklėtiniai
Universitetą baigė Richard Nixon, Ricardo Lagos, Hans Georg Dehmelt, Richard Coleman Richardson, Charles Hard Townes, William Styron, Martynas Pocius
Flipsyde

**Flipsyde** – repo, R&B, roko grupė iš JAV, Kalifornijos. Grupę sudaro Steve Knight, Dave Lopez, Jinho „Piper“ Ferreira. Grupė dalyvavo muzikiniuose turuose kartu su  Fort Minor, The Black Eyed Peas ir Snoop Dogg bei „Anger Management“ ture. Flipsyde singlas „Someday“ buvo išrinktas NBC kaip teminė daina 2006 žiemos olimpinėms žaidynėms. Grupė atliko du koncertinius turus Indijoje.  

## Diskografija
### Albumai

*We The People (2005)
*State of Survival (2009)

### Singlai

## Nuorodos
*Flipsyde oficiali svetainė
*Flipsyde MySpace portale
*
Radijo stotis M1

**M1** − pirmoji Lietuvos komercinė ir populiariausia šalies radijo stotis.

## Istorija
1989 m. gruodžio 31 dieną, 19.00 val. M1 pradėjo savo transliaciją grupės „Queen“ daina „Radio Ga Ga“. M1 reiškia . Šios radijo stoties sumanytojas ir įkūrėjai buvo Hubertas Grušnys, Rimantas Pleikys ir Gintautas Babravičius. Kiekvienais metais, jau tradiciškai, gruodžio paskutinę dieną, 19 valandą M1 eteryje skamba senas šaukinys bei „Queen“ daina „Radio Ga Ga“.

1992 m. rugsėjo 1 d. M1 pradėjo 24 valandų transliaciją Vilniuje ir Kaune.

Pirmoji lietuviška daina, nuskambėjusi M1 eteryje − „Hiperbolė“ – „Vasara“.

Vėliau pasirodė kitos UAB „M-1“ grupės radijo stotys: M1 PLIUS ir „Lietus“.

M1 programa transliuojama internete visame pasaulyje. 2011 m. M1 pirmasis iš komercinių radijo stočių pasiūlė tiesioginę vaizdo transliaciją.

2014 m. gruodžio 31 d. M1 šventė savo 25-ąjį gimtadienį. Ta proga buvo išleista televizijos reklama, speciali daina bei gimtadienio vaizdo klipas.

2019 m. gruodžio 31 d. M1 pasitiko savo 30-ąjį gimtadienį su šūkiu „Mylime iki dangaus!“ ir Naujųjų metų išvakarėse „nudažė“ Vilniaus televizijos bokštą mėlynai – radijo stoties spalva. Taip apšviestas TV bokštas kaip meilės simbolis ištikimiausiems radijo stoties klausytojams švietė visus 2020 metus.

2022 m. kovo 25 d. transliacijas pradėjo M1 DANCE internetinė radijo stotis.

2024 m. liepos 1 d. M1 pranešė, kad radijo stotį pirks bendrovė „15min grupė“, o liepos 31 d. paskelbta, kad įsigijimo sandoris yra baigtas. Iš pradžių, 2023 m., buvo skelbiama, kad radijo stotis įsigis „All Media Lithuania“, tačiau įsigijimas buvo užblokuotas, kad žiniasklaidoje nekiltų finansavimo problemų.

2025 m. gegužės 12 d. įvyko M1 prekės ženklo atsinaujinimas: iš M-1 pavadinimas pasikeitė į M1, tačiau oficialus įmonės pavadinimas UAB „M-1“ nepasikeitė. Taip pat atsinaujino vizualinis identitetas, kartu su logotipu ir spalvomis.

## Generaliniai direktoriai

* Hubertas Grušnys – 1990–2001 m. ir 2003–2006 m.
* Saulius Jovaišas – 2001–2003 m.
* Rūta Grušnienė – 2006–2024 m.
* Martynas Basokas – nuo 2024 m.

## Dažniai

## Literatūra
* M1: 20 metų: radijo stoties istorija, 1989–2009 / sud. Ugnė Barauskaitė. – Vilnius: M-1, 2009. – 95 p.: iliustr. – ISBN 978–609-95128-0-8

## Šaltiniai

## Nuorodos
* Oficiali radijo stoties svetainė
* Grotų kūrinių sąrašas
* Tiesioginė vaizdo transliacija 
* M-1 radijas internetu tiesiogiai
Kaizeris

**Kaizeris** () – vokiečių titulas, atitinkantis imperatorių. Dažniausiai naudojamas kalbant apie Vokietijos imperiją.

## Titulo pirmtakai
Romėniškąsias imperijos tradicijas 800 m. perėmė Karolis Didysis ir jo Frankų imperija. Kai ši buvo padalinta, imperatoriaus titulas atiteko valdovui, valdančiam Romos karalystę. Po įvairių paveldėjimų karalystė, o kartu ir titulas, atiteko rytinei  karalystei. Šventosios Romos imperijos imperatoriai save vadino *Kaiser*, derindami imperatoriaus titulą su Romėnų Karaliaus vardu; savo valdymą jie kildino iš Romos imperijos dinastijų ir valdovo vardą išvedė iš *Caesar* (Cezaris), išreikšdami neva jiems patikėtą paveldą.

Austrijos-Vengrijos imperijos (1804–1918 m.) vadovai, gimę Habsburgų dinastijoje, kurios atstovai nuo 1440 m. buvo Šventosios Romos imperijos imperatoriai, taip pat buvo tituluojuami *kaizeriais*.

1871 m. kilo daug ginčų dėl Vokietijos imperatoriaus titulo. *Deutscher Kaiser* (vokiečių imperatorius) buvo pasirinktas atmetus kitas alternatyvas, kaip *Kaiser von Deutschland* arba *Kaiser der Deutschen*. Per Vokietijos imperijos istoriją tebuvo 3 kaizeriai, visi priklausė Hohencolernų dinastijai:
* Vilhelmas I (1871–1888 m.);
* Frydrichas III 1888 m., valdė 99 dienas.
* Vilhelmas II, (1888–1918 m.), paskutinis Vokietijos monarchas.
Naujoji kairė 95

**Naujoji kairė 95 (NK95)** – 2007 m. Lietuvoje susikūręs kairiųjų judėjimas, keliantis tikslą „kurti alternatyvią politiką“. Vienas pagrindinių NK95 judėjimo ideologų yra ilgą laiką D. Britanijoje studijavęs ir dirbęs filosofas Andrius Bielskis. Judėjimas paskelbė 45 tezių manifestą, kuriame teigiamos socialinio teisingumo, tolerancijos, novatoriškumo, lygybės, kovos prieš diskriminaciją, sekuliarizmo idėjos. Organizacija vienija kairiosios pakraipos aktyvistus, tokius kaip Jolanta Aidukaitė, Rasa Baločkaitė, Andrius Bielskis, Martynas Budraitis, Linas Eriksonas, Aušra Pažėraitė, Nida Vasiliauskaitė.

## Išnašos

## Nuorodos
*Naujoji kairė 95. Pagrindinė svetainė 
*Manifestas
Smalinyčia

**Smalinyčia** vadinami kaimai:

* Alytaus rajone (išnykęs);
* Marijampolės savivaldybėje;
* Vilkaviškio rajone.
Smolnica

**Smolnica** gali reikšti gyvenvietes:

* Smalinyčia Alytaus rajone;
* Lenkijos gyvenvietės:
** Hainuvkos apskrityje;
** Suvalkų apskrityje.
Balkūnai

**Balkūnai** – kaimas Alytaus rajono savivaldybės vakaruose, 5 km į šiaurę nuo Miroslavo, 1 km į pietus nuo kelio , prie kelio . Balkūnų geležinkelio stotelė prie ruožo Alytus–Marijampolė. Veikia A. Žmuidzinavičiaus memorialinis muziejus (dailininko tėvų sodyba, kurioje prabėgo jo vaikystė), prie namo pritvirtinta atminimo lenta su bareljefiniu portretu (skulptorius V. Žuklys).

## Istorija

XIX a. pabaigoje Balkūnai buvo valstybinis kaimas Kalvarijos apskrities Balkūnų valsčiuje. Veikė spirito varykla, lentpjūvė, pradinė mokykla.

Sovietmečiu kaimas priklausė „Saulės“ kolūkiui.

|}

## Gyventojai

### Žymūs žmonės
* Vytautas Maknys (1907–2003), teatrologas.

## Šaltiniai
Balkūnai (reikšmės)

**Balkūnais** vadinami kaimai:

* Alytaus rajone;
* Širvintų rajone;
* Vilniaus rajone;
* Baltarusijoje, Varanavo rajone.
Barzdžiūnai

**Barzdžiūnai** – kaimas Druskininkų savivaldybėje, 9 km į šiaurės rytus nuo Leipalingio, prie kelio . Šalia telkšo ežerėliai Tabalis, Varelis, Žagarių ežerėlis. Kaime stovi paminklas 1863 m. sukilėliams.

## Etimologija

Vietovardis kilęs iš asmenvardžio **Barzdžiū́nas*.

## Istorija

XIX a. pab. kaimas pateko į Seinų apskrities Kudrėnų valsčių, Liškiavos parapiją.

## Gyventojai

## Šaltiniai
Tarptautinės mokslo olimpiados

**Tarptautinės mokslo olimpiados** - grupė kasmet pasauliniu mastu vykstančių olimpiadų, skirtų 9-12 kl. mokiniams (išskyrus IJSO). Į olimpiadą paprastai kviečiami 4-6 geriausiai valstybiniame ture pasirodę mokiniai.

## Sąrašas
* Tarptautinė matematikos olimpiada (IMO, nuo 1959 m.; nevyko 1980 m., Lietuva dalyvauja nuo 1992 m.)
* Tarptautinė fizikos olimpiada (IPhO, nuo 1967 m.; nevyko 1973, 1978 ir 1980 m.)
* Tarptautinė chemijos olimpiada (IChO, since 1968; not held in 1971)
* Tarptautinė biologijos olimpiada (IBO, nuo 1990 m., Lietuva dalyvauja nuo 2007 m.)
* Tarptautinė informatikos olimpiada (IOI, nuo 1989 m.)
* Tarptautinė filosofijos olimpiada (IPO, nuo 1993 m.), Lietuvoje vyko 2014 m.
* Tarptautinė astronomijos olimpiada (IAO, nuo 1996 m.)
* Tarptautinė geografijos olimpiada (IGeo, nuo 1996 m.)
* Tarptautinė lingvistikos olimpiada (IOL, nuo 2003 m.)
* Tarptautinė jaunių mokslo olimpiada (IJSO, nuo 2004 m.) http://www.ijso-official.org/ 
* Tarptautinė astronomijos ir astrofizikos olimpiada (IOAA, nuo 2007 m.) http://www.ioaa.info/
* Tarptautinė mokslo apie Žemę olimpiada (IESO, nuo 2007 m.) http://2007ieso.or.kr/ 

## Nuorodos
* Tarptautinės mokslo olimpiados
Kalvarija (reikšmės)

**Kalvarija** vadinama:

;Vietos
* Kalvarija, miestas Lietuvoje
* Kalvarijos, vienas Vilniaus religinių centrų
* Žemaičių Kalvarija, miestelis Žemaitijoje
* Zebžydovos Kalvarija, miestelis Lenkijoje
* Kalvarijos kalnas Jeruzalėje

;Kryžiaus keliai
* Beržoro Kalvarijos
* Rokiškio Kalvarijos
* Skapiškio Kalvarijos
* Veprių Kalvarijos
* Žemaičių Kalvarijos koplyčios